《缘识》
宋代·宋太宗

结束分朋相间错，立在殿庭还不弱。
锦绣为袍供奉仪，流星电转争挥霍。
文里乌巾皆一样，三春景色花荡颺。
承平此事比应难，盛世欢娱情好尚。
添兴况，堪可爱，
香尘坠里无妨碍。月杖怀挟击云门，
引聚风光何意态。令人骇目潜窥睹，
杂剧教坊罗袂举。銮铃珂佩白玉鞍，
恣纵奔驰汗如雨。笑中语，
審听旨，速排丝竹调宫徵。
高高树影柳疏阴，头筹先得称心喜。
画鼓红旗双对凤，笛发龙吟能送断。
年少来来善乘骑，因依所习且随众。